**Liviu Bălan, Head of Country AUMOVIO Romania, preia și poziția de Head of Plant & Location Sibiu**

* **Începând cu 1 aprilie 2026, Liviu Bălan devine Head of Plant & Location AUMOVIO Sibiu**
* **Acesta își va continua rolul actual de Head of Country AUMOVIO Romania, asigurând abordarea strategică a activității companiei la nivel național**

Sibiu, 23 februarie, 2026. AUMOVIO anunță numirea lui Liviu Bălan în funcția de Head of Plant & Location AUMOVIO Sibiu, începând cu 1 aprilie 2026. El îi va urma în funcție lui Sonok Rivetto, care va prelua o nouă poziție internațională în cadrul companiei. Liviu Bălan va continua, de asemenea, activitatea din rolul de Head of Country AUMOVIO Romania, asigurând continuitate și o abordare strategică pentru prezența organizației din România.

Cu peste 21 de ani de experiență internațională și locală în cadrul companiei, Liviu este recunoscut pentru leadershipul său în inginerie, dezvoltare organizațională și strategie globală de produs. Absolvent al Universității „Gheorghe Asachi” din Iași, și-a început cariera la Sibiu în 2005, conducând departamentul Safety & Motion, respectiv întregul centru de cercetare și dezvoltare (R&D) al locației Sibiu. Ulterior, a preluat responsabilități globale în cadrul segmentului de activitate Electronic Suspension Systems (ESS) în timpul activității sale desfășurate la Hanovra, iar din 2023 a condus ESS la nivel global. Începând cu 2025, Liviu și-a reluat activitatea din Sibiu, din rolul de Head of Country AUMOVIO Romania.

„Preluarea conducerii locației Sibiu este pentru mine un moment plin de mândrie și semnificație, care vine și cu un puternic sentiment de responsabilitate. Într-o perioadă marcată de transformare și de așteptări crescute privind agilitatea și inovația, menținerea unui leadership puternic la Sibiu este esențială. Apreciez munca realizată aici de-a lungul anilor și aștept cu interes să continuăm progresul realizat. Angajamentul meu rămâne același: susținerea echipelor noastre, întărirea colaborării și asigurarea faptului că activitatea din România continuă să ofere excelență la nivel global”, declară Liviu Bălan, viitor Head of Plant & Location AUMOVIO Sibiu și Head of Country AUMOVIO Romania.

Sub conducerea sa, AUMOVIO Romania va continua să funcționeze ca un important hub strategic al companiei, reunind mii de specialiști în inginerie, producție, software și dezvoltare de sisteme și servicii.

În România, AUMOVIO are o prezență națională puternică, cu operațiuni în Brașov, Iași, Sibiu și Timișoara. Compania administrează patru centre de cercetare și dezvoltare (R&D) și două unități de producție, situate în Sibiu și Timișoara. Echipa din România include aproximativ 13.000 de angajați, dintre care mai mult de jumătate sunt ingineri și specialiști IT care lucrează în domeniul R&D.

Din România, AUMOVIO oferă un portofoliu larg de soluții, inclusiv senzori, afișaje, sisteme de frânare și confort, susținute de o expertiză vastă în platforme arhitecturale și sisteme avansate de asistență a șoferului pentru o mobilitate conectată și autonomă.

**Contacte pentru presă**

Georgiana Goția

Employer Branding & Communication Team Leader AUMOVIO Sibiu / Head of Employer Branding and HR Communications AUMOVIO Romania

AUMOVIO Romania

Phone: 0040759045843

Email: [georgiana.gotia@aumovio.com](mailto:georgiana.gotia@aumovio.com)

Roxana Deteșan

Head of Communications

AUMOVIO Romania

Phone: 0040749288632

Email: [roxana.detesan@aumovio.com](mailto:roxana.detesan@aumovio.com)

**Press portal:** [www.aumovio.com/press](http://www.aumovio.com/press)

**Media center:** [www.linkedin.com/company/aumovio](http://www.linkedin.com/company/aumovio)

**AUMOVIO** continuă activitatea fostului sector Automotive al grupului Continental (inclusiv sectgorul Contract Manufacturing) ca o companie independentă, prin separarea sa din septembrie 2025. Compania de tehnologie și sisteme electronice oferă un portofoliu extins care face mobilitatea sigură, captivantă, conectată și autonomă. Acesta include soluții de senzori, sisteme de afișaj, sisteme de frânare și confort, precum și expertiză cuprinzătoare în software, platforme de arhitectură și sisteme de asistență pentru vehicule definite prin software. În anul fiscal 2024, ariile de business care aparțin acum AUMOVIO au generat vânzări de 19,6 miliarde de euro. Compania are sediul central în Frankfurt, Germania și aproximativ 86.000 de angajați în peste 100 de locații din întreaga lume.

Images and Captions

|  |  |
| --- | --- |
| Liviu Bălan | Din 1 aprilie, Liviu Bălan devine Head of Plant&Location AUMOVIO Sibiu și continuă să activeze și în rolul de Head of Country AUMOVIO Romania |